13. ΒΑΣΙΛΙΚΟΝ ΔΙΑΤΑΓΜΑ της 10 Σεπτ./1 Οκτ. 1954 (ΦΕΚ Α΄ 229) Περί επεκτάσεως των διατάξεων του από 19.3.1941 Β.Δ/τος επί των αποκαλυφθεισών και αποκαλυφθησομένων γαιών εκ της αποστραγγίσεως των ελών Πεδιάδος Αχέροντος και Μπόϊδας-Μαυρής Νομού Πρεβέζης. Έχοντες υπ’ όψιν 1) το άρθρ. 188 του από 19.3.1941 Β.Δ/τος «περί κωδικοποιήσεως της Νομοθεσίας περί αποστραγγιζομένων γαιών» (ΦΕΚ Α΄ 84/1941), 2)την υπ’ αριθ. 472/31.8.54 γνωμοδότησιν του Συμβουλίου Επικρατείας, προτάσει των Ημετέρων επί της Γεωργίας και των Δημοσίων Έργων Υπουργών, απεφασίσαμεν και διατάσσομεν: Άρθρον μόνον.-Αι διατάξεις του από 19.3.1941 Β.Δ/τος «περί κωδικοποιήσεως εις ενιαίον κείμενον των διατάξεων της Νομοθεσίας περί αποστραγγιζομένων γαιών» αι αφορώσαι εις τα δικαιώματα του Δημοσίου και τας ιδιωτικάς διεκδικήσεις επί των εν Μακεδονία αποστραγγιζομένων γαιών, ως αύται ετροποποιήθησαν μεταγενεστέρως δια του Ν.Δ. 2535/1953, επεκτείνονται εν όλω και εφαρμόζονται κατά τα ειδικώς υπό του ως άνω Β.Δ/τος οριζόμενα επί των αποκαλυφθεισών ή και αποκαλυφθησομένων γαιών εκ της αποστραγγίσεως των ελών (Πεδιάδος Αχέροντος) και Μπόϊδας-Μαυρής του Νομού Πρεβέζης. Εις τον Ημέτερον επί της Γεωργίας Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 17.Γ.γ.11-13 Διάθεση αποστραγγιζομένων γαιών 